kardosdrur/scandi-wiki huggingface dataset:
Ray Anderson

Ray Anderson (født 16. oktober 1952 i Chicago, Illinois) er jazz trombonespiller og trompetist.

Selv om trækbasunen – også kaldet trombonen – altid har hørt til jazzens etablerede blæseinstrumenter, er den med årene blevet noget fortrængt af trompeten og ikke mindst saxofonen. Der findes dog udøvere, som fortsat formår at sætte basunspillets ædle kunst i fokus. Det gælder ikke mindst Ray Anderson.

Med inspiration i sin fars jazzpladesamling begyndte han tidligt at spille basun. Efter at have spillet både klassisk musik og rhythm & blues blev han interesseret i den eksperimenterende jazz, som han i begyndelsen af 1970'erne involverede sig i – først i Californien, siden i New York. Imod slutningen af årtiet begyndte Ray Anderson at vække opsigt, da han som medlem af avantgarde-saxofonisten Anthony Braxtons kvartet udviste et basunspil af hidtil uhørt karakter.

I modsætning til de fleste andre basunister har Ray Anderson tilsyneladende aldrig været hæmmet af instrumentets lidt tunge og trækbaserede motorik, og han har udviklet en nærmest naturstridig læbeteknik, der tillader ham at spille kromatiske skalaer på en hvilken som helst trækposition. Men det er ikke blot Andersons teknik, som er omfangsrig. Det er hans stilistiske udtryk også. Udover avantgarden har han kastet sig ud i diverse populærmusikalske former, blandt andet med sine grupper Slickaphonics og Alligatory Band, hvor han også kan høres som sanger.

Ray Anderson er i det hele taget en både personlig og alsidig kunstner, som har optrådt i talrige konstellationer. Siden 1979 har han – sammen med bassisten Mark Helias og trommeslageren Gerry Hemingway – udgjort trioen BassDrumBone, og i de senere år har han endvidere optrådt med sit eget Pocket Brass Band.

Diskografi

Albums 
 1980: Harrisburg Half Life
 1990: Wishbone
 1998: Funkorific
 2000: Bimwo Swing
 2001: Bonemeal
 2002: Slickaphonics: Modern Life

Referencer 

Fra DR's Musikleksikon
Musikere fra USA
Personer fra Chicago
Antony and the Johnsons

Antony and the Johnsons er en gruppe med Antony Hegarty og hendes samarbejdspartnere. 

Hegarty's stemme er da også blevet sammenlignet med såvel Nina Simone og Scott Walker som Billie Holiday og Al Green.

Antony & the Johnsons holder til i New York, men Antony Hegarty blev født 1971 i Chichester i det sydlige England. I en alder af 10 år i 1982 flyttede hun med sine forældre til Santa Cruz, Californien.

I 1990 flyttede hun til New York. Sideløbende med forskellige cabaret-og drag-jobs, begyndte Antony at spille i det anarkistiske kvinde-og bøsse-punkband Black Lips, som hun dog forlod igen i 1997.

Herefter indspillede hun med det løst sammensatte Antony & The Johnsons sit debutalbum, som udkom i 2000 på pladeselskabet Durtro, ejet af David Tibet fra Current 93.

I 2003 hyrede Lou Reed bandet til at medvirke på Edgar Allan Poe-fortolkningerne The Raven og dernæst at deltage på den efterfølgende verdensturné.

På albummet Antony and the Johnsons' andet album, I'm a Bird Now, optræder Lou Reed, sangskriver-kollegerne Devendra Banhart, Rufus Wainwright og Boy George. Albummet indbragte hende i 2005 den prestigefyldte Mercury Music Prize.

Antony i en scene i Steve Buscemi's film Animal Factory (2000) og i 2005 medvirkede hun i Sebastien Lifshitz's spillefilm om transseksualitet, Wild Side .

Diskografi

Albums 
Studiealbums

Livealbums

Soundtrack albums

Singler og EP'er

Referencer

Eksterne henvisninger 

 

Fra DR's Musikleksikon
Rockgrupper fra USA
Musikgrupper fra 1998
Asian Dub Foundation

Asian Dub Foundation blev dannet i 1993 i London som udløber af et kommunalt musikprojekt for andengenerations-indvandrere. Hovedkræfterne var to af kursets lærere, Dr. Das og Pandit G, samt eleven Deedar Zaman.

Asian Dub Foundation har løbende udvidet sin medlemsskare og indføjet nye musikalske tendenser i sit i forvejen bredspektrede lydbillede. Traditionelle pakistanske instrumenter mixes med hypermoderne samples, og som noget helt specielt er guitaristen Chandrasonic kendt for at stemme sin guitar som en sitar og spille på den med knive.

Asian Dub Foundations debutalbum 'Facts And Fiction' udkom i 1995 uden at gøre større væsen af sig. Til gengæld opnåede de hurtigt ry for at være et hyperenergisk live-band og kom tidligt i karrieren på turné med både Primal Scream og Beastie Boys.

I 1997 fik de med nummeret 'Free Satpal Ram' for første gang større opmærksomhed. Teksten var et optændt forsvar for den indisk-fødte immigrant Satpal Ram, der på et tvivlsomt grundlag var blevet dømt for mord. Asian Dub Foundation agiterede for at domsfældelsen havde racistiske undertoner, nummeret var med til at sætte fokus på sagen, og Satpal Ram blev senere løsladt.

Politik har i det hele taget altid spillet en stor rolle i Asian Dub Foundations univers. Gruppens seneste album 'Tank' tager med stærkt kritiske briller fat på den aktuelle verdenssituation med bl.a. invasionen af Irak, vestens krig mod terror og det spændte forhold mellem Pakistan og Indien.

Udover at indspille egne plader har Asian Dub Foundation desuden arbejdet med filmmusik. Bl.a. gen-digtede de soundtracket til filmen 'La Haine' af Mathieu Kassovitz – en film om unge, utilpassede immigranter i en forstad til Paris – og opførte det ved forevisninger af filmen. Det samme har de gjort med musikken til den stærkt kontroversielle 'La Bataille d'Alger' fra 1965 om den algierske frihedskamp.

Senest har Asian Dub Foundation på bestilling fra The English National Theatre arbejdet på musik til en opera om Oberst Gaddafis liv.

Diskografi

Albums 
 1995: Facts And Fiction
 1997: R.A.F.I.
 1998: Rafi's Revenge
 2000: Community Music
 2001: Frontline 93-97: Rarities & remixes' (compilation)
 2003: Enemy Of The Enemy
 2003: Keep Banging On The Walls' (live)
 2005: Tank

Referencer

Eksterne henvisninger 

Fra DR's Musikleksikon
Musikgrupper fra England
Athlete

Athlete er et engelsk indierockband, der blev dannet i Deptford, London af Joel Pott (forsanger og guitar), Carey Willetts (bas og baggrundsvokal), Stephen Roberts (trommer og baggrundsvokal) og Tim Wanstall (keyboard og baggrundsvokal).

Bandet havde en kort periode med stor succes i hjemlandet med deres debutalbum Vehicles & Animals (2003) som solgte platin i 2005 og blev nomineret til Mercury Music Prize. Det blev fulgtop med Tourist (2005) som nåede nummer 1 på hitlisten og solgte over 500.000 eksemplarer, hvilket avr nok til platin. Siden har gruppe udgivet to albums; Beyond the Neighbourhood (2007) og Black Swan (2009) der dog ikke klarede de thelt som godt som forgængerne. Her afprøvede gruppen forskellige musikgenrer, og var påvirket af kunstnere som Nick Cave & the Bad Seeds.

Siden gruppens jubilæums-turné i 2012-2013 har har den været på sat på pause. Joel Pott har arbejdet som sangskriver og producer for andre kunstnere. Carey Willets udgav et soloalbum i 2012, kaldet Stickers og har andre projekter kaldet "Boxes". Stephen Roberts og Tim Winstall har arbejdet med at producere musik for andre bands. I 2011 udtalte Stephen Roberts at de ikke havde planer om at indspille et nyt album.

Diskografi 
Vehicles & Animals (2003)
Tourist (2005)
Beyond the Neighbourhood (2007)
Black Swan (2009)

Referencer 

Fra DR's Musikleksikon
Musikgrupper fra England
Jeffrey Wright

Jeffrey Wright (født 7. december 1965) er en amerikansk skuespiller og producer, kendt for sin medvirken i bl.a. Syriana og som Felix Leiter i James Bond-filmene Casino Royale, Quantum of Solace og No Time to Die.

Udvalgt filmografi 
 Shaft (2000)
 Ali (2001)
 The Manchurian Candidate (2004)
 Syriana (2005)
 Lady in the Water (2006)
 Casino Royale(2006)
 W. (2008)
 Quantum of Solace (2008)
 Source Code (2011)
 Ekstremt højt og utrolig tæt på (2011)
 Only Lovers Left Alive (2013)
 The Hunger Games: Catching Fire (2013)
 The Hunger Games: Mockingjay - Del 1 (2014)
 The Hunger Games: Mockingjay - Del 2 (2015)
 Westworld (2016)
 No Time to Die (2021)

Eksterne henvisninger 

 

Skuespillere fra USA
B-52's

The B-52s er et amerikansk rockband dannet i Athens i 1976. Den originale gruppe bestod af Fred Schneider (vokal, koklokke), Kate Pierson (vokal, keyboard), Cindy Wilson (vokal, tamburin, bongotrommer), Ricky Wilson (guitar) og Keith Strickland (trommer). Da Ricky Wilson døde i 1985 skiftede Strickland til at spille guitar. Derudover kom Tracy Wormworth (bas) og Sterling Campbell som overtog trommerne, samt Paul Gordon (keyboard).

Historie 
Bandet blev dannet i 1976 på en kinesisk restaurant i Athens, Georgia. Gruppen opkaldet sig efter slangordet for en overdrevet og ekstravagant frisurestil.

I 1977 spillede gruppen deres første koncert. Fra starten blev deres ekstravagante og festligte  tøjstil bemærket og blev et af kendetegnene for gruppen.

To år efter udkom det selvbetitlede debutalbum, der solgte i nærheden af 500.000 eksemplarer. Særligt hittet "Rock Lobster" var medvirkende til succesen.. 

Med Cosmic Thing fra 1989 var med til yderligere at gøre The B-52's populære. Albummet undeholdt hits som "Roam", "Deadbeat Club" og "Love Shack". Kort efter udgivelsen lykkedes det at samle ca. 750.000 mennesker til en koncert i Central Park i New York.

Da gruppen i 1992 udsendte Good Stuff var de reduceret til en trio bestående af Fred Schneider, Keith Strickland og Kate Pierson. Albummet blev dog alligevel en stor succes.

I 1994 gik gruppen for en tid i opløsning, men blev dog gendannet. Deres seneste album Funplex udkom i 2008.

Diskografi

Album 
 The B-52's (1979)
 Wild Planet (1980)
 ((Mesopotamia)) (1982)
 Whammy (1983)
 Bouncing Off the Satelites (1986)
 Cosmic Thing (1989)
 Good Stuff (1992)
 Funplex (2008)

Referencer

Eksterne henvisninger 

Rockgrupper fra USA
Pichichi trofæ

Pichichi-trofæet uddeles af den spanske sportsavis Marca til topscoreren for hver ligasæson. Prisen er opkaldt efter den berømte Athletic Bilbao-spiller Rafael Moreno "Pichichi".

Vist nedenfor er en liste over vindere af Pichichi:

Vindere

Primera División

Spillere med flest titler

Hold med flest titler 

 År markeret med fed betyder en spiller der deler titlen
 ** To spillere det samme år.

Efter land 

La_Liga
Erykah Badu

Erykah Badu (født 26. februar 1971 som Erika Abi Wright) er en afrikansk-amerikansk soulsangerinde og sangskriver, der tilbragte sine tidlige 20'er som kunstlærer og halvtidssangerinde i hjembyen Dallas. I 1994 varmede hun op for åndsfællen D'Angelo, hvilket imponerede hans manager Kedar Massenburg, der hookede de to op sammen på Marvey Gaye/Tammi Terrell cover-duetten 'Precious Love'.

Samarbejdet med Massenburg fortsatte og resulterede i 1997 i debutalbummet 'Baduizm', der med dets jazzede og bastunge numre satte nye standarder for den moderne r-n-b. Især singlen 'On & On' skabte furore i det afrocentriske miljø og var stærkt medvirkende til at 'Baduizm' lagde sig i toppen af forskellige r-n-b-hitlister.

Efter at have udsendt et live-album samme år som 'Baduizm' gik Erykah i gang med arbejdet på den svære to'er, der skulle forsøge at leve op til mesterlige debut. Projektet lykkedes i store træk med albummet 'Mama's Gun' fra 2000, der bl.a. indeholdt den smukke duet 'In Love With You' med Stephen Marley samt den Isaac Hayes-samplende hitsingle 'Bag Lady'.

I 2003 udsendte Erykah Badu sit seneste album 'Worldwide Underground', der præsenterede en mere rockket og psykedelisk udgave af sangerens vidtfavnende talent. Albummet var dog også præget af Badus karakteristiske hiphop-henvisninger, hvilket blev understreget af gæsteoptrædener af Queen Latifah, Dead prez og Erykah Badus kæreste Common.

Diskografi

Albums 
 1997: Baduizm
 2000: Mama's Gun
 2003: Worldwide Underground
 2008: New Amerykah Part One(4th World War)
 2010: New Amerykah Part Two: Return of the Ankh

Referencer 

Sangere fra USA
Fra DR's Musikleksikon
Motown
Soulsangere
Balkan Beat Box

Balkan Beat Box er en verdensmusikgruppe.

På dansegulvet fra New York til Makedonien. Fra Berlin til Mellemøsten. Fra San Francisco til Jerusalem. New York'er orkesteret Balkan Beat Box kalder deres musik en naturlig reaktion mod verdens politiske grænser.

Med israelske rødder i bagagen har trommeslageren Tamir Muskat og saxofonisten Ori Kaplan skabt et musikalsk mix af balkan brass, Dj beats og traditionelle lydflader i en forfriskende og nyskabende udgave.

Muskat og Kaplan spiller også i NYC undergrundsorkestrene Firewater og Gogol Bordello. Med 7 musikere ved deres side og i samarbejde med Vj's har Balkan Beat Box skabt et magisk show, der overrasker.

I 2005 udgav bandet deres debutalbum Balkan Beat Box lavet i samarbejde med musikere fra Bulgarien, Marokko, Spanien, Israel og Palæstina.

Diskografi

Albums 
 2005: Balkan Beat Box

 2010: Blue Eyed Black Boy

Referencer 

Fra DR's Musikleksikon
Musikgrupper fra USA
Michelle Williams (skuespiller)

Michelle Ingrid Williams (født 9. september 1980) er en amerikansk skuespiller, kendt bl.a. fra tv-serien Dawson's Creek (1998–2003) og fra filmen Brokeback Mountain (2005), for hvilken hun blev nomineret til en Oscar for bedste kvindelige birolle.

Privat 
Privat har hun tidligere dannet par med den nu afdøde skuespiller Heath Ledger, med hvem hun har en datter. Hun mødte Ledger på optagelserne til Brokeback Mountain, i hvilken de spillede mand og kone.

I 2012 begyndte Williams at date How I Met Your Mother-stjernen Jason Segel. I 2013 endte Williams og Segel dog forholdet.

Filmografi i udvalg 
 Halloween: H20 - tyve år senere (1998)
 Prozac Nation (2001)
 Brokeback Mountain (2005)
 The Hottest State (2006)
 New York Iscenesat (2008)
 Wendy & Lucy (2008)
 Mammoth (2009)
 Shutter Island (2010)
 Take this Waltz (2008)
 Blue Valentine (2010)
 My Week With Marilyn (2011)
The greatest showman (2017)
 I Feel Pretty (2018)
 Venom: Let There Be Carnage (2021)

Noter

Eksterne henvisninger 
 

Skuespillere fra USA
Amerikanere i 1900-tallet
Amerikanere i 2000-tallet
Frank Comerford Walker

Frank Comerford Walker (30. maj 1886 – 13. September 1959) var en demokratisk amerikansk politiker, som var generalpostmester Franklin D. Roosevelts kabinet.

Efter at have studeret på Gonzaga University i Spokane fortsatte han på University of Notre Dame i Indiana og fik der sin jura-eksamen i 1909. Derpå grundlagde han en advokatpraksis sammen med sin ældre bror Thomas. I 1913 blev Walker valgt for en enkelt periode til den lovgivende forsamling i Montana. Under 1. verdenskrig kæmpede han med rang af premierløjtnant på Vestfronten, hvorefter han vendte tilbage til sin advokatpraksis i Butte. I 1925 flyttede han til New York, hvor han blev juridisk rådgiver og forretningsfører for Comerford Theatres.

I 1931 begyndte Frank C. Walker at engagere sig stærkt i det Demokratiske parti. Han var en af stifterne af Roosevelt for President Society. Efter at Roosevelt var blevet valgt til præsident foreslog han Walker til posten som kasserer i Democratic National Committee. Fra 1933 tilhørte han den nærmeste kreds omkring Roosevelt, bl.a. som medlem af National Emergency Council.

I 1940 udnævnte præsidenten til sidst Frank Walker til generalpostmester i sit kabinet. Denne post beklædte han i fem år. Efter Roosevelts død den 12. april 1945 trådte Walker tilbage, så den nye præsident Harry S. Truman kunne vælge en ny postminister.

I løbet af sin periode som minister var Walker også fortsat aktiv i partipolitik. Han var formand for den demokratiske nationalkomite 1943-1944 og var i 1944 også delegeret ved nationalkonventet, hvad han i øvrigt også var i 1948. Efter afslutningen på hans embedsperiode i Washington blev han nomineret som suppleant den første generalforsamling i FN.
 
Frank C. Walker døde i 1959 i New York City og blev bisat i sin hjemby Plymouth, Pennsylvania.

Eksterne kilder 
 Biografi  
 The Political Graveyard  

Personer fra Pennsylvania
Ministre fra USA
Kenny Barron

Kenny Barron (født 9. juni 1943 i Philadelphia) er en amerikansk jazzpianist. 

Kenny Barron er kendt som en af kongerne indenfor moderne mainstream klaver, og han kendes som en swingende og smagfuldt spillende pianist. Allerede som 12-årig startede han på klaveret, og kom til at spille med i Mel Melvin's r&b band i 1957.

Efter skoletiden flyttede Barron til New York, hvor han spillede med navne som James Moody, Lee Morgan og Lou Donaldson. Derefter gik det stærkt, og Barron kom til at samarbejde med mange store jazzmusikere i tidens løb.

Mest bemærkelsesværdigt var hans samarbejde med Dizzy Gillespie, han indpillede med i fire år imellem 1962-66. Men også navne som Freddie Hubbard, Yusef Lateef, Ron Carter og Stan Getz står på Kenny Barrons lange liste.

I 1980 blev Barron sammen med Charlie Rouse, tidligere saxofonist hos nu afdøde Thelonious Monk, bandledere i gruppen Spheres. Selvom bandet var tænkt som en tribute til Monk, endte de med også at spille egne kompositioner. Barron har desuden indspillet et hav af albums som bandleder for diverse triokonstellationer.

Diskografi

Albums 
 1974: Peruvian Blue
 1990: Invitation
 1994: Wanton Spirit
 2005: Live at Bradley's II: The Perfect Set

Referencer 

Jazzpianister fra USA
Fra DR's Musikleksikon
La Liga 2005-06

La Liga 2005–06 var den 75. sæson oprettelsen af ligaen. Den fandt sted fra den 27. august 2005 til den 20. maj 2006. FC Barcelona vandt La Liga. Deportivo Alavés, Cádiz og Málaga rykkede med de tre laveste placeringer ned i Segunda División.

Slutstillingen 

K = Kampe spillet; V = Vundne  kampe; U = Uafgjorte kampe ; T = Tabte kampe; Mål+ = Mål for; Mål- = Mål imod; +/- = Mål forskel; Point = Point
Regler for klassifikation: 1. point; 3. head-to-head; 3. mål difference; 4. mål scoret

1Osasuna og Sevilla er rangeret efter deres head-to-head record. I begge kampe vandt Osasuna:
Osasuna 1 – 0 Sevilla
Sevilla 0 – 1 Osasuna

2Real Sociedad og Racing de Santander er også rangeret efter deres head-to-head record. I deres to kampe mod hinanden har Real Sociedad 4 point og Racing Santander har 1 point:
Real Sociedad 1 – 0 Racing de Santander
Racing de Santander 2 – 2 Real Sociedad

Topscorerlisten (El Pichichi)

Zamora trofæ 

Fodboldsæson 2005-06
Bix Beiderbecke

Bix Beiderbecke (10. marts 1903 –  6. august 1931) var en amerikansk jazzmusiker og komponist. Han hører til blandt jazzens legender. Ikke blot på grund af sin alt for korte og hektiske tilværelse og karriere, men i endnu højere grad på grund af sit kunstneriske udtryk.

Han spillede tidligt klassisk klaver og begyndte i 1919 at spille kornet efter at have hørt plader med The Original Dixieland Jazz Band. Han tog til Chicago for at studere, men valgte snart at blive jazzmusiker, hvilket aldrig blev tilgivet af hans Middelklasse middelklassefamilie hjemme i Davenport.

I 1923 var han med til at danne The Wolverines, et glimrende og tidstypisk jazzorkester, med hvilket han indspillede sine første plader. Herefter arbejdede han mest freelance, ofte sammen med saxofonisten Frankie Trumbauer. De indgik begge i Jean Goldkettes orkester i 1926-27 og blev herefter hyret af tidens førende orkesterleder, Paul Whiteman.

Han lancerede Bix Beiderbecke som solist og betalte ham godt, og når Beiderbecke ikke var i stand til at fastholde sin disciplin og status, skyldtes det ikke frustrationer over ikke at kunne udfolde sig kreativt, men derimod en til stadighed tiltagende og helbredsnedbrydende alkoholisme.

Bix Beiderbecke, der også lod sig høre med mindre ensembler, ønskede helt klart at give jazzen en værdighed på linje med den klassiske musik. Han var da også inspireret af Claude Debussy, hvilket blandt andet kan spores i hans klaversolo In A Mist.

Det var dog som kornetist, Bix Beiderbecke skrev jazzhistorie. Han spillede dynamisk og fantasifuldt, men han foregreb samtidigt flere cool-jazz-tendenser, og han blev den lyriske pendant til Louis Armstrong. Bix Beiderbecke døde af lungebetændelse.

Diskografi

Albums 
 1991: Bix Beiderbecke and The Wolverines 1924-25
 1993: The Genius of Bix Beiderbecke
 2001: Bix Restored Vol. 1-4

Referencer

Ekstern henvisning 

Jazzpianister fra USA
Fra DR's Musikleksikon
Jazztrompetister fra USA
Bellowhead

Bellowhead var et engelsk folkemusik-band, der var aktive fra 2004 til 2016. Den 11 mand store gruppe spillede traditionelle dansemelodier, folkemelodier og sømandsviser, med arrangementer der var inspireret af en række forskellige muskgenrer. Bandet inkluderede percussion og fire messingblæsere. Bellowheads bandmedlemmer spillede tilsammen mere end 20 forsellige instrumenter, og alle medlemmer bidrog med vokal.

De blev grundlagt som et band med 10 medlemmer efter duoen Spiers and Boden havde fundet på konceptet mens de sad i kø på en turné. Kort efter blev de inviteret til Oxford Folk Festival i april 2004, hvor de modtog ros fra kritikerne.

Gruppens tredje album, Hedonism (2010), er det bedste sælgende uafhængigt udgivne folkemusikalbum nogensinde, med et salg på over 60.000 eksemplarer, hvilket gav bandet en sølvplade.

Bandets sidste koncert foregik i Oxford Town Hall i maj 2016. De nåede at blive nomineret til og vinde adskillig prise ved BBC Radio 2 Folk Awards. Under nedlukket i forbindelse med den verdensomspændende corona-epidemi blev gruppen gendannet for at fremføre nogle af deres mest populære sange. I 2022 planlagde gruppen en turné.

Diskografi

Studiealbums

Livealbums 
 Bellowhead Live: The Farewell Tour (2016)
 Reassembled (2021)

Singler 
 New York Girls (2010)
 Cold Blows The Wind (2010)
 10,000 Miles Away (September, 2012)
 Roll The Woodpile Down (Februar, 2013)
 Betsy Baker (July, 2013)
 Christmas Bells / Jingle Bells (December, 2013)
 Gosport Nancy (16. juni 2014)
 Let Her Run / I Want To See The Bright Lights Tonight (22. september 2014)
 Roll Alabama (20. april 2015)

EP'er 
 E.P.Onymous (2004)

DVD'er 
 Live at Shepherds Bush Empire (2009)
 Hedonism Live (November, 2011)
  Bellowhead Live: The Farewell Tour  (2016)

Andet arebjde 
 Umbrellowhead (2009)
  Pandemonium - The Essential Bellowhead (2015)

Hæder

Ved BBC Radio 2 Folk Awards 
BBC Radio 2 Folk Awards er en årlig prisuddelingsceremoni, der hylder bidrag inden for folkemusik i det pågældende år. I løbet af deres 12 år sammen vandt Bellowhead otte priser, inklusive Best Live Act fem gange.

Referencer

Eksterne henvisninger 

 

Folkemusikgrupper fra Storbritannien
Musikgrupper fra 2004
Musikgrupper opløst i 2016
Unai Emery

Unai Emery (født 3. november 1971 i Hondarribia) er en spansk manager for fodboldholdet Aston Villa i Premier League. Han har tidligere trænet klubber som Arsenal, Paris Saint-Germain, Sevilla, Spartak Moskva, Valencia og Almería.

Referencer

Eksterne henvisninger 
 

Fodboldtrænere fra Spanien
Fodboldtrænere fra Valencia CF
Fodboldtrænere fra Sevilla FC
Fodboldtrænere fra UD Almería
Fodboldtrænere fra FC Spartak Moskva
Fodboldtrænere fra Paris Saint-Germain
Fodboldtrænere fra Arsenal F.C.